


Cwestiwn 3
YSGRIFENNU RHYDD
Cwestiynau Enghreifftiol 

1 
Dylech ysgrifennu rhwng 290 a 320 gair. Byddwch yn colli marciau am y dasg hon os bydd eich darn ysgrifennu’n rhy fyr neu’n rhy hir. Nodwch nifer y geiriau ar ddiwedd eich darn ysgrifennu.
Mae eich coleg/prifysgol wedi gofyn i chi ysgrifennu darn i’w roi ar eu gwefan nhw yn sôn am eich profiadau yn astudio yno.  Dylech chi sôn am yr isod (does dim rhaid dilyn y drefn hon):
· eich rhesymau dros ddewis y cwrs a’r coleg
· eich atgofion o gyrraedd y coleg
· manteision ac anfanteision y coleg
· y peth mwyaf heriol am y cwrs
· eich cyngor i ddarpar fyfyrwyr
Nodwch deitl eich cwrs cyn dechrau ar y darn ysgrifennu:

2
Dylech ysgrifennu rhwng 290 a 320 gair. Byddwch yn colli marciau am y dasg hon os bydd eich darn ysgrifennu’n rhy fyr neu’n rhy hir. Nodwch nifer y geiriau ar ddiwedd eich darn ysgrifennu. 
Mae eich coleg/prifysgol wedi gofyn i chi ysgrifennu darn i’w roi ar eu gwefan nhw yn rhoi cyngor i fyfyrwyr newydd. Dylech chi sôn am yr isod (does dim rhaid dilyn y drefn hon): 
· eich teimladau chi wrth gyrraedd y coleg
· yr heriau mwyaf oedd yn eich wynebu wrth gyrraedd
· cyngor ar fynd i’r afael â’r heriau hynny
· pethau y dylai myfyrwyr newydd eu gwneud yn y brifysgol
· pethau na ddylai myfyrwyr newydd eu gwneud yn y brifysgol




3
Dylech ysgrifennu rhwng 290 a 320 gair. Byddwch yn colli marciau am y dasg hon os bydd eich darn ysgrifennu’n rhy fyr neu’n rhy hir. Nodwch nifer y geiriau ar ddiwedd eich darn ysgrifennu. 
Mae eich papur bro lleol wedi gofyn i chi ysgrifennu darn i’w roi ar eu gwefan nhw yn pwyso a mesur manteision/anfanteision mynd i’r brifysgol.   Dylech chi sôn am yr isod (does dim rhaid dilyn y drefn hon):
· Pam y penderfynoch chi fynd i’r brifysgol
· agweddau cadarnhaol ar fywyd prifysgol
· ystyried yr opsiynau eraill sydd ar gael i bobl, heblaw am fynd i brifysgol
· y manteision a ddaw o fod wedi bod mewn prifysgol
· yr hyn y dylai pobl eu hystyried wrth benderfynu mynd i brifysgol ai peidio

4
Rhaid i chi ysgrifennu rhwng 290 a 320 o eiriau.  Byddwch yn colli marciau os bydd eich darn ysgrifennu’n rhy fyr neu’n rhy hir. Nodwch nifer y geiriau ar ddiwedd eich darn ysgrifennu.
Mae eich Adran wedi gofyn i chi ysgrifennu darn i’w roi ar eu gwefan nhw i geisio denu myfyrwyr newydd at eich pwnc. Dylech chi sôn am yr isod (does dim rhaid dilyn y drefn hon):
· eich rhesymau chi dros ddewis y pwnc
· yr hyn rydych chi’n ei fwynhau mwyaf am eich pwnc
· perthnasedd y pwnc i fyd heddiw
· yr hyn fydd yn rhoi’r boddhad mwyaf i fyfyrwyr newydd fydd yn astudio’r pwnc
· y drysau y gall astudio eich pwnc eu hagor yn y dyfodol

Nodwch deitl eich cwrs a’ch adran cyn dechrau ar y darn ysgrifennu:

5 (Cwestiwn papur arholiad 2017)
Rhaid i chi ysgrifennu rhwng 290 a 320 o eiriau. Byddwch yn colli marciau os bydd eich darn ysgrifennu’n rhy fyr neu’n rhy hir. 

Rydych chi’n gwneud cais i fynd ar brofiad gwaith perthnasol i chi. Ysgrifennwch y cais, gan sôn am yr isod (does dim rhaid dilyn y drefn hon): 

· pam rydych chi eisiau mynd ar brofiad gwaith yno; 
· beth gallwch chi ei gynnig i’r gweithle; 
· y cyfnod yr hoffech ei dreulio yn y gweithle (nodwch ddau ddewis); 
· profiad perthnasol rydych wedi ei gael yn y gorffennol; 
· eich gallu i weithio trwy gyfrwng y Gymraeg.





6 (Cwestiwn papur arholiad 2018)							

Rhaid i chi ysgrifennu rhwng 290 a 320 o eiriau.  Byddwch yn colli marciau os bydd eich darn ysgrifennu’n rhy fyr neu’n rhy hir.

Ysgrifennwch lythyr cais am swydd at gyflogwr o’ch dewis chi, gan sôn am yr isod (does dim rhaid dilyn y drefn hon):

· pam rydych chi’n gymwys i wneud y swydd hon (cofiwch nodi teitl y swydd);
· unrhyw brofiad perthnasol sydd gennych;
· sut mae eich personoliaeth yn gweddu i’r swydd;
· un enghraifft o’ch profiad sy’n dangos eich gallu i wneud y swydd;
· unrhyw ddau gwestiwn i’r cyflogwr.

7 (Cwestiwn papur arholiad 2019)	
Rhaid i chi ysgrifennu rhwng 290 a 320 o eiriau.  Byddwch yn colli marciau os bydd eich darn ysgrifennu’n rhy fyr neu’n rhy hir.
Mae Llywodraeth Cymru’n cynnal ymgyrch i berswadio cyflogwyr fod yr iaith Gymraeg yn ddefnyddiol yn y gweithle.  Gofynnwyd i chi ysgrifennu darn i’w roi mewn taflen a anfonir at gyflogwyr i gefnogi’r ymgyrch.
Ysgrifennwch y darn gan gyfeirio at y pwyntiau isod, (does dim rhaid dilyn y drefn hon):
· eich cefndir ieithyddol;
· y maes yr hoffech weithio ynddo;
· y manteision i chi o allu gweithio trwy gyfrwng y Gymraeg;
· Un enghraifft o’ch profiad lle bu sgiliau Cymraeg yn ddefnyddiol;
· y manteision i gyflogwyr o benodi staff â sgiliau Cymraeg.


Mae croeso i chi ymarfer drwy ateb un o’r cwestiynau uchod ac anfon eich gwaith at 
bethan.griffiths@pcydds.ac.uk i dderbyn adborth. 
[bookmark: _GoBack]



16

